#усэхэр
Уи нит1ыр

 Уи нит1ым гугъэр щезгъэужьыхыжым, 
Сысейм къыщ1ихыр губжь и маф1э бзийт.
 "Сыпхуейкъым" жыс1эу ущы1узгъэк1ыжым, 
" Си закъуэщ!'' жи1эу си псэм зынишийрт. 

Си гугъэт губжьыр зэи мыужьыхыну, 
Сыхуейт нэхъ псынщ1эу си гум уизгъэхуну.
 Акъыл губжьар къыппык1уэтын хущ1экъут, 
Ауэ и ф1эщу гур къызэныкъуэкъут: 

''Ухуейкъым хэт жи1аи, уемыда1уэ! 
Ц1ыху ц1ык1ум я жьэр уэ пхуэмыгъэувы1эн... 
Езыр къызэрыпхущытымк1э уэ плъагъукъэ?!''- 
Къызже1э си гум. Сытым седэ1уэн? 

Сода1уэ си гум. Зэман к1эщ1 дэк1ауэ, 
Пц1ыупс и псалъэу жып1ар пщогъупщэж. 
''Емынэм сызэрихуэт!'' зыжес1эжу, 
Къыщ1итхъыу си гур, утыку сыкъонэж. 

Уэ ди Тхьэ! Сыт ахуэдэу щ1эхъур?
 И нит1 къудейк1э уэ къоубзэрэбзэфым,
 Нэхъыф1 щымы1э пф1эщ1у уи псэм ф1эф1ым 
Уи жагъуэ къищ1ын хуейуэ зыщ1ыр сыт?!!!
МАДИНА СУНШЕВА